el el el el el el el el el el el el el el el el el ug el el el el el el el el el el el el el el fr ru uk eo nl eo el el el el el el el el el el el el el el en el el el el el el el el el el el el el el en el el el el el el el el el el el el el el el el el el el el el el el el el en de ru ru ru ru ru ru ru ru ru sv el el el el el el el el en el el el el el el el el el el el el el
Η Ουζμπεκική γλώσσα (O‘zbek tili ή O'zbekcha σε λατινικό αλφάβητο, Ўзбek Tили ή Ўзбekчa σε κυριλλικό αλφάβητο, أۇزبېك ﺗﻴﻠی σε αραβικό αλφάβητο) είναι μία Αλταϊκή γλώσσα και επίσημη γλώσσα του Ουζμπεκιστάν. Έχει περίπου 23.5 εκατ. ομιλητές και ομιλείται κυρίως από Ουζμπέκους στο Ουζμπεκιστάν και στην Κεντρική Ασία. Το λεξιλόγιο και η γραμματική της γλώσσας είναι πιο κοντινά στην Ουιγούρ γλώσσα, ενώ έχει επιρροές από την Περσική, τη Ρωσική και την Αραβική γλώσσα.
Oʻzbek tili, Ўзбek Tили και ئۇزبېك تیلى
λατινική γραφή, κυριλλικό αλφάβητο και αραβικό αλφάβητο
Αφγανιστάν ! Αφγανιστάν (3η επίσημη γλώσσα)
Κρατικό Πανεπιστήμιο Ουζμπεκικής Γλώσσας και Λογοτεχνίας της Τασκένδης
Κείμενο του 1911 στο ουιγουρικό αραβικό αλφάβητο.
Η ουζμπεκική γλώσσα έχει γραφτεί με διάφορα συστήματα γραφής:
Πριν το 1928: χρησιμοποιούταν το αλφάβητο Γιάνα ιμλά, βασισμένο στο αραβικό, από εγγράμματους Ουζμπέκους που έφταναν το 3.7% όλων των Ουζμπέκων εκείνη την εποχή.[1]
δεκαετία του 1880: Ρώσοι ιεραπόστολοι προσπαθούν να χρησιμοποιήσουν το κυριλλικό αλφάβητο για τα ουζμπεκικά.[1]
1928–1940: χρησιμοποιείται το λατινικό αλφάβητο Γιαναλίφ.
1940–1992: το κυριλλικό αλφάβητο χρησιμοποιείται επισήμως, αντικαθιστώντας το Γιαναλίφ.
Από το 1992: Επιστροφή στο λατινικό αλφάβητο, χρησιμοποιώντας ένα αλφάβητο βασισμένο στο Γιαναλίφ.
Ενώ το λατινικό αλφάβητο χρησιμοποιείται επίσημα, το κυριλλικό αλφάβητο χρησιμοποιείται ευρέως στη χώρα, ειδικά σε διαφημίσεις και πινακίδες. Σε εφημερίδες, τα αλφάβητα μπορεί να είναι μικτά, με τις επικεφαλίδες γραμμένες στο λατινικό αλφάβητο και τα άρθρα στο κυριλλικό.[2] Το αραβικό αλφάβητο δεν χρησιμοποιείται πλέον στο Ουζμπεκιστάν, εκτός από τη συμβολική του χρήση σε περιορισμένα κείμενα[2] ή για ακαδημαϊκές σπουδές της γλώσσας Τσαγκατάι (παλαιά Ουζμπεκικά).[1]
Στο Σιντσιάνγκ της δυτικής Κίνας, όπου υπάρχει μια μικρή ουζμπεκική κοινότητα, το αραβικό αλφάβητο χρησιμοποιείται ακόμη και σήμερα.
Στο Αφγανιστάν, χρησιμοποιείται επίσης το αραβικό αλφάβητο.
Από την δεκαετία του 2000, η κυβέρνηση του Τουρκμενιστάν διεξήγαγε εξαναγκασμένη Τουρκμενοποίηση των Ουζμπέκων που ζούσαν στη χώρα[3][4][5]. Στην Σοβιετική εποχή και τη δεκαετία του 1990, η ουζμπεκική γλώσσα χρησιμοποιούταν ελεύθερα στο Τουρκμενιστάν. Υπήρχαν εκατοντάδες ουζμπεκικά σχολεία και αρκετές εφημερίδες στην ουζμπεκική. Σήμερα υπάρχουν λίγα ουζμπεκικά σχολεία στη χώρα και λίγες εφημερίδες στην ουζμπεκική. Παρ'όλα αυτά, τα ουζμπεκικά συνεχίζουν να είναι μια από τις αναγνωρισμένες γλώσσες των εθνικών μειονοτήτων στη χώρα. Στο Τουρκμενιστάν, ζουν 300.000 με 600.000 Ουζμπέκοι. Οι περισσότεροι ομιλητές της ουζμπεκικής γλώσσας ζουν στην περιφέρεια Ντασογκούζ, ενώ σημαντικές κοινότητες Ουζμπεκόφωνων ζουν στην περιφέρεια Λεμπάπ και στην πρωτεύουσα Ασγκαμπάτ[6].
Επιγραφή υπηρεσιών για ενήλικες, η οποία γράφει "Яxши қизлap, 24 soat" ("Όμορφα κορίτσια, 24 ώρες") στα Ουζμπεκικά, στην Αγία Πετρούπολη.
Τα ουζμπεκικά είναι μια από τις πολλές αναγνωρισμένες γλώσσες εθνικών μειονοτήτων στη Ρωσία. Πάνω από 400.000 Ουζμπέκοι είναι πολίτες της Ρωσικής Ομοσπονδίας και ζουν στη Ρωσία. Επίσης, στη Ρωσία ζουν 2 με 6 εκατομμύρια Ουζμπέκοι από τις δημοκρατίες της Κεντρικής Ασίας (κυρίως από το Ουζμπεκιστάν, τη Κιργιζία και το Τατζικιστάν), οι οποίοι είναι μετανάστες. Μεγάλες κοινότητες Ουζμπέκων ζουν σε κάθε μεγάλη πόλη της Ρωσίας, όπως οι πόλεις Μόσχα, Αγία Πετρούπολη, Αικατερινούπολη, Νοβοσιμπίρσκ, Καζάν, Βόλγκογκραντ, Σαμάρα, Ροστόφ επί του Ντον, Περμ, Νίζνι Νόβγκοροντ, Τσελιάμπινσκ, Βλαντιβοστόκ, Ουφά, Κράσνογιαρσκ, Ομσκ, Κρασνοντάρ, Βορόνεζ, Σαράτοφ και Τιουμέν. Σε αυτές τις πόλεις κάποιος συναντά αρκετά συχνά πινακίδες στα ουζμπεκικά. Αυτές οι πινακίδες βρίσκονται κυρίως σε εστιατόρια και μαγειρεία, κουρεία, μαγαζιά που πωλούν φρούτα, λαχανικά και υφασμάτινα προϊόντα. Υπάρχει μια μικρή κλινική όπου οι πινακίδες και ταμπέλες είναι στα ουζμπεκικά. Στις παραπάνω πόλεις, υπάρχουν επίσης παράνομες πινακίδες στα ουζμπεκικά, οι οποίες παραπέμπουν σε υπόγειες σεξουαλικές υπηρεσίες. Οι Ουζμπέκοι της Ρωσίας προτιμούν το κυριλλικό αλφάβητο όταν γράφουν τα ουζμπεκικά, αλλά τα τελευταία χρόνια η ουζμπεκική νεολαία στην Ρωσία χρησιμοποιεί και το ουζμπεκικό λατινικό αλφάβητο. Σε μεγάλες πόλεις της Ρωσίας, εκδίδονται μικρές εφημερίδες στα ουζμπεκικά[7][8][9]. Μερικές οδηγίες για μετανάστες μεταφράζονται σε διάφορες γλώσσες, συμπεριλαμβανομένης της Ουζμπεκικής. Η Ουζμπεκική γλώσσα διδάσκεται σε τμήματα τουρκολογίας σε όλη τη Ρωσία[10].
Τα μεγαλύτερα κέντρα εκμάθησης της ουζμπεκικής γλώσσας βρίσκονται στα πανεπιστήμια της Μόσχας και της Αγίας Πετρούπολης. Υπάρχουν πολλοί Ρώσοι που ενδιαφέρονται και αγαπούν την ουζμπεκική γλώσσα και πολιτισμό, οι οποίοι μαθαίνουν τα ουζμπεκικά για τον εαυτό τους. Τα ουζμπεκικά είναι μια από τις δημοφιλέστερες ξένες γλώσσες της πρώην ΕΣΣΔ. Οι μητρικοί ομιλητές της ουζμπεκικής γλώσσας στη Ρωσία και οι Ουζμπέκοι στη Ρωσία χρησιμοποιούν συνήθως πολλές λέξεις από τα ρώσικα[11].
Οι εκτιμήσεις των ομιλητών της ουζμπεκικής γλώσσας ποικίλουν. Η σουηδική εγκυκλοπαίδεια Nationalencyklopedin εκτιμά τον συνολικό αριθμό ομιλητών στα 30 εκατομμύρια,[12] ενώ το CIA World Factbook εκτιμά τον αριθμό των ομιλητών στα 25 εκατομμύρια. Άλλες πηγές εκτιμούν ότι η ουζμπεκική είναι η μητρική γλώσσα 21 εκατομμυρίων ατόμων στο Ουζμπεκιστάν,[13] 3,4 εκατομμυρίων στο Αφγανιστάν,[14] 900.000 στο Τατζικιστάν,[15] 800.000 στην Κιργιζία,[16] 500.000 στο Καζακστάν,[17] 300.000 στο Τουρκμενιστάν,[18] και 300.000 στη Ρωσία.[19]
Μετατροπέας κυριλλικού-λατινικού αλφαβήτου για τα ουζμπεκικά
Μετατροπέας κυριλλικού-λατινικού αλφαβήτου ιστοσελίδων και κειμένου στα ουζμπεκικά
Μετατροπέας λατινικού-κυριλλικού αλφαβήτου ιστοσελίδων και κειμένου στα ουζμπεκικά
Λεξικό της Ουζμπεκικής γλώσσας, τόμος 1 (A—P) Αρχειοθετήθηκε 2012-10-18 στο Wayback Machine. (Τασκένδη, 1981)
Λεξικό της Ουζμπεκικής γλώσσας, τόμος 2 (C—Ҳ) Αρχειοθετήθηκε 2012-10-18 στο Wayback Machine. (Τασκένδη, 1981)
Ουζμπεκικό-Τουρκικό λεξικό (πανεπιστήμιο του Παμούκκαλε)
Όλε Όλουφσεν: ""Λεξικό της διαλέκτου της Μπουχάρα" [1] (Κοπεγχάγη 1905)
Εισαγωγή στην ουζμπεκική γλώσσα, Μαρκ Ντίκενς
Κύριοι ορθογραφικοί κανόνες για την ουζμπεκική γλώσσα, μετάφραση του Ψηφίσματος αρ. 339 του Υπουργικού Συμβουλίου του Ουζμπεκιστάν, 24 Αυγούστου 1995
Ona tili.uz, ιστοσελίδα για τα ουζμπεκικά
Υλικά για την ουζμπεκική γλώσσα, Uz-Translations
↑ 1,0 1,1 1,2 Batalden, Stephen K. (1997). The Newly Independent States of Eurasia: Handbook of Former Soviet Republics. Greenwood Publishing Group. σελ. 194. ISBN 978-0-89774-940-4.
↑ 2,0 2,1 European Society for Central Asian Studies. International Conference (2005). Central Asia on Display. LIT Verlag Münster. σελ. 221. ISBN 978-3-8258-8309-6.
↑ memohrc.org — «TypkMeHизaция» pykoBoдящиx kaдpoB B Дaшoryзe
↑ iamik.ru — TypkMeHизaция yзбekoB
↑ vb.kg — B TypkMeHии зaBepшaeTcя пpиHyдиTeлbHaя TypkMeHизaция
↑ 365info.kz — TypkMeHckиe yзбekи Tиxo лиkyюT и cлeдяT зa MиpзиëeBыM
↑ fergananews.com — B MockBe HaчиHaeT BыxoдиTb raзeTa Ha yзбekckoM языke
↑ vesti.kg — B MockBe HaчиHaeT BыxoдиTb raзeTa Ha yзбekckoM языke
↑ caravan.kz — B MockBe HaчиHaeT BыxoдиTb raзeTa Ha yзбekckoM языke
↑ uz.sputniknews.ru — Ha языke HaBoи: kTo и зaчeM yчиT yзбekckий B Poccии
↑ the-village.ru — MockBичи, изyчaющиe yзбekckий, Taджиkckий и MoлдaBckий языkи
↑ "Världens 100 största språk 2007" ("The World's 100 Largest Languages in 2007"), Nationalencyklopedin
↑ «Uzbekistan». CIA. Αρχειοθετήθηκε από το πρωτότυπο στις 9 Ιουλίου 2016. Ανακτήθηκε στις 7 Δεκεμβρίου 2012.
↑ «Languages of Afghanistan». Ethnologue. Ανακτήθηκε στις 7 Δεκεμβρίου 2012.
↑ «Languages of Tajikistan». Ethnologue. Ανακτήθηκε στις 7 Δεκεμβρίου 2012.
↑ «Ethnic Makeup of the Population» (PDF). National Statistics Committee of the Kyrgyz Republic (στα Russian). Αρχειοθετήθηκε από το πρωτότυπο (PDF) στις 13 Νοεμβρίου 2013. Ανακτήθηκε στις 7 Δεκεμβρίου 2012.
↑ «National Census 2009» (PDF). Statistics Agency of Kazakhstan (στα Russian). Αρχειοθετήθηκε από το πρωτότυπο (PDF) στις 12 Δεκεμβρίου 2010. Ανακτήθηκε στις 7 Δεκεμβρίου 2010.
↑ «Languages of Turkmenistan». Ethnologue. Ανακτήθηκε στις 7 Δεκεμβρίου 2012.
↑ «National Census 2010». Federal State Statistics Service (στα Russian). Αρχειοθετήθηκε από το πρωτότυπο στις 6 Οκτωβρίου 2021. Ανακτήθηκε στις 7 Δεκεμβρίου 2012.